**Budapest Főváros II. Kerületi Önkormányzat**

**Gazdasági és Tulajdonosi Bizottság**

**7/2019.**

**JEGYZŐKÖNYV**

**Készült:** A Gazdasági és Tulajdonosi Bizottság 2019. június 26-i rendes ülésén 10:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 10:00

Ernyey László bizottsági tag 10:00

Gárdos Pál bizottsági tag 10:00

Dr. Láng Orsolya meghívott

Dr Varga Alexandra meghívott

Csizmadiáné Tóth Judit meghívott az 1. napirendi ponthoz

Bese Károly meghívott a 2. napirendi ponthoz

Dr Polák László meghívott a 4. napirendi ponthoz

Lénárt Éva meghívott a 4. napirendi ponthoz

Rácz Edit meghívott az 5-6. napirendi pontokhoz

Dr. Sáska Vera meghívott a 7. napirendi ponthoz

Dr. Tas Krisztián meghívott a 7. napirendi ponthoz

Dr Tóth Ágnes jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 3 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 126/2019.(VI.26.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 127/2019.(VI.26.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Budapest, II. kerület Rómer Flóris utcában létesülő gyalogátkelő közvilágításának kiépítéséhez szükséges Beruházói nyilatkozat aláírása tárgyú Képviselő-testületi előterjesztés véleményezése
2. Döntés a közút kezelőjének felelősségével kapcsolatos kárigényről
3. Javaslat a Képviselő-testület 2019. II. félévi munkaprogramjára
4. A Budapest, 15071/2/A/1 hrsz.-ú orvosi rendelőből 18 m2 terület bérbeadása
5. Javaslat Kemény István szociológus tiszteletére állítandó emléktábla elhelyezésére
6. Javaslat Hencze Tamás Kossuth-díjas festőművész tiszteletére állítandó emléktábla elhelyezésére
7. Tulajdonosi döntés a 13060 hrsz. alatt nyilvántartott Társasház 2019. május 23-án tartott közgyűlésen a 7/2019.(V.23.) sz. határozat érvénytelenségének megállapítása iránti peres eljárás megindításáról
8. A Budapest II. kerület, 13684/0/A/4 hrsz-ú helyiség albérletbe adása iránti kérelem
9. A Budapest II. kerület, 13387/1/A/5 hrsz-ú ingatlanra fennálló bérleti jogviszony bérlő általi felmondása
10. Döntés a Budapest, II. kerület, 13700/12/A/3 hrsz. alatt felvett üzlethelyiség értékesítéséről
11. Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására
12. A BUDÉP Budai Épületfenntartó Kft-vel kötött szerződés módosítása
13. Tulajdonosi hozzájárulás elbírálása a Budapest II. kerület, Temető utca 27. szám alatti 54384helyrajzi számú ingatlanra vonatkozóan a Budapest II. ker. Temető utca – Paprikás-patak feletti közúti híd, Magyar Telekom Nyrt. tulajdonú hírközlő alépítmény és kábelhálózat kiváltás kiviteli terv alapján
14. A Budapest II. kerület, 54234 helyrajzi számú ingatlan önkormányzati tulajdoni hányadának értékesítése
15. Kérelem elbírálása a Budapest II. kerület, 13235/63 és 13235/64 helyrajzi számú ingatlanok használatba adására
16. Javaslat a Budapest, II. kerület, 13043/24/A/4 hrsz.-ú lakásra vonatkozó elővásárlási jogról **Zárt ülés!**
17. Javaslat az Önkormányzat tulajdonában álló üres lakások bérleti jogának elnyerésére kiírt pályázat nyerteseinek kijelölésére **Zárt ülés!**
18. Fűtési díjhátralék kiegyenlítése a Budapest, II. kerület, 13550/16/A/3 és a 13550/16/A/4 hrsz.ú önkormányzati tulajdonú lakásokra vonatkozóan **Zárt ülés!**
19. Kérelem a 13049/2/A/5 hrsz. alatt nyilvántartott lakás bérbe adására **Zárt ülés**
20. Kérelem a 13694/6/A/14 hrsz. alatt nyilvántartott lakás bérbe adására **Zárt ülés**
21. Döntés a Budapest II. kerület, zártkert 59460 helyrajzi számú ingatlan 68/3406 tulajdoni hányadára vonatkozó elővásárlási jogról **Zárt ülés!**
22. Javaslat a Budapest, II. kerület 11479 hrsz-ú ingatlan elfogadására **Zárt ülés!**

(3 bizottsági tag van jelen, 3 igen, 0 nem, 0 tartózkodás)

**Napirend 1. pont**

Budapest, II. kerület Rómer Flóris utcában létesülő gyalogátkelő közvilágításának kiépítéséhez szükséges Beruházói nyilatkozat aláírása tárgyú Képviselő-testületi előterjesztés véleményezése Előterjesztő: Vincek Tibor Műszaki Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 128/2019.(VI.26.) határozata**

A Gazdasági és Tulajdonosi Bizottság a Budapest Főváros II. Kerületi Önkormányzat többször módosított, a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) rendelete 1. számú melléklet 3.7. pontja alapján javasolja a Képviselő-testületnek, hogy a Budapest Főváros II. Kerületi Önkormányzat beruházásában megvalósuló, az előterjesztés tárgyát képező, Budapest, II. kerület Rómer Flóris utcában létesülő gyalogátkelőhely kialakítása során a közvilágítási hálózat átalakítása és bővítéseként megvalósuló új, kábeles közvilágítási hálózatot, annak elkészültét követően adja át nyilvántartási értéken való átvezetéssel, ingyenesen Budapest Főváros Önkormányzatának, és hatalmazza fel a Polgármestert, hogy az előterjesztés és a jelen határozat 2. számú mellékletét képező „Beruházói nyilatkozatokat” aláírja.

A Bizottság, a Polgármester és a Jegyző útján felkéri Vincek Tibort, a Városüzemeltetési Igazgatóság Műszaki Osztályának vezetőjét, hogy az ügyben a szükséges intézkedéseket tegye meg.

**Felelős:** a bizottság elnöke

**Határidő:** soron következő Képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 2. pont**

Döntés a közút kezelőjének felelősségével kapcsolatos kárigényről

Előterjesztő: Vincek Tibor Műszaki Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 129/2019.(VI.26.) határozata**

A Gazdasági és Tulajdonosi Bizottság úgy dönt, hogy ………………. által az …….. forgalmi rendszámú, Ford Focus típusú gépjármű 2019. május 25-én 18:10 órakor történt káreseményével kapcsolatban 2019. május 31-én előterjesztett kárigény jogalapját elismeri, és hozzájárul ahhoz, hogy kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2019. szeptember 15.

(3 bizottsági tag van jelen, 3 igen, 0 nem, 0 tartózkodás)

**Napirend 3. pont**

Javaslat a Képviselő-testület 2019. II. félévi munkaprogramjára

Előterjesztő: dr. Mayerné dr Vágó Eszter Jegyzői Titkárság osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 130/2019.(VI.26.) határozata**

A Gazdasági és Tulajdonosi Bizottság javasolja a Képviselő-testületnek a 2019. év II. félévre vonatkozó munkaprogramjának az elfogadását.

**Felelős:** Polgármester

**Határidő:** 2019. június 27-i képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 4. pont**

A 1025 Budapest, 15071/2/A/1 hrsz.-ú orvosi rendelőből 18 m2 terület bérbeadása

Előterjesztő: Ötvös Zoltán Ernő Intézményirányítási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 131/2019.(VI.26.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület15071/2/A/1 hrsz.-on nyilvántartott, 108 m2 alapterületű orvosi rendelő megnevezésű ingatlanból 18 m2 alapterületű, a határozat mellékletét képező alaprajzon megjelölt helyiségrészt a ………. Korlátolt Felelősségű Társaság (székhely: ……., cégjegyzékszám: …., statisztikai számjele: …., adószám: …. képviseli: …. ügyvezető) részére magánrendelés illetve nemzetközi oltóközpont és tanácsadás rendelés (utazási medicina rendelés) végzése céljából, a bérleti szerződés megkötésétől határozatlan időre **bérbe adja** azzal, hogy a helyiséghasználat csak a bérleti szerződésben meghatározott szakrendelés idején kizárólagos (belgyógyászati magánrendelés: hétfőn 12.00-13.00 óra, nemzetközi oltóközpont és tanácsadás rendelés (utazási medicina rendelés): kedd, csütörtök és páratlan hét péntek 15.00-16.00 óra, szerda és páros hét péntek 12.00-13.00 óra között), és a bérleti szerződés minden további jogcselekmény nélkül megszűnik, ha a bérlő ügyvezetője …. háziorvosnak a Budapest Főváros II. Kerületi Önkormányzattal fennálló Egészségügyi feladat-ellátási szerződése megszűnik. A bérleti díj összege a Budapest Főváros II. Kerületi Önkormányzat 701-712/2004. (XII.16.) Képviselő-testületi határozatainak megfelelően az Immowell 2002 Kft. által elkészített értékbecslés alapján **13 100,- Ft+ÁFA/hó.**

A 34/2004. (X.13.) önkormányzati rendelet 40.§ (3) bekezdése értelmében a helyiségbérleti szerződés megkötésének feltétele, hogy a bérlő a szerződés aláírásáig három havi bérleti díjnak megfelelő mértékű összeget fizessen meg bérbeadó részére (óvadék), amely összeg nem vagy késedelmes fizetés, károkozás esetén a bérbeadó által szabadon felhasználható. A helyiségbérleti jogviszony megszűnésekor az óvadék a bérlő és a bérbeadó közötti elszámolást követően visszajár.

A bérbeadó az óvadék összege után kamatot nem fizet.

A bérlő köteles a bérleti szerződést a jelen határozatról szóló értesítés kézhezvételétől számított 15 (tizenöt) napon belül megkötni, ennek eredménytelensége esetén a jelen határozat minden további jogcselekmény nélkül automatikusan hatályát veszti.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály osztályvezetőjét, hogy a szükséges intézkedéseket tegye meg.

**Felelős:** Polgármester

**Határidő:** 30 nap

(3 bizottsági tag van jelen, 3 igen, 0 nem, 0 tartózkodás)

Csizmadiáné Tóth Judit, Bese Károly, Dr. Polák László és Lénárt Éva meghívottak az ülés hivatalos helyiségéből távoznak.

**Napirend 5. pont**

Javaslat Kemény István szociológus tiszteletére állítandó emléktábla elhelyezésére

Előterjesztő: Ötvös Zoltán Ernő Intézményirányítási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 132/2019.(VI.26.) határozata**

A Gazdasági és Tulajdonosi Bizottság, mint az önkormányzati tulajdon tekintetében a tulajdonosi jog gyakorlója **hozzájárul**, hogy barátai, tisztelői és a Magyar Szociológia Társaság közösen Kemény István emlékére emléktáblát helyezzenek el a 1023 Budapest II. ker. Frankel L. út 21-23. sz. alatti épület homlokzatán.

A jelen hozzájárulás nem pótolja a jogszabályokban megkívánt engedélyeket és hozzájárulásokat, melyeket az elhelyezőnek be kell szerezni az emléktábla elhelyezéséhez az elhelyezés előtt.

Az elhelyezés és a folyamatos karbantartás költségét az elhelyezők kötelesek viselni. Ha az elhelyezők a karbantartással kapcsolatos kötelezettségeiket nem teljesítik, a jelen hozzájárulás hatályát veszti és az elhelyezők az emléktáblát saját költségükre kötelesek leszereltetni.

A Bizottság a Polgármester útján felkéri az Intézményirányítási Osztály vezetőjét, hogy a határozat végrehajtása érdekében a szükséges intézkedéseket tegye meg.

**Felelős:** Polgármester

**Határidő:** 2019. augusztus 31.

(3 bizottsági tag van jelen, 3 igen, 0 nem, 0 tartózkodás)

**Napirend 6. pont**

Javaslat Hencze Tamás Kossuth-díjas festőművész tiszteletére állítandó emléktábla elhelyezésére

Előterjesztő: Ötvös Zoltán Ernő Intézményirányítási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 133/2019.(VI.26.) határozata**

A Gazdasági és Tulajdonosi Bizottság, mint az önkormányzati tulajdon tekintetében a tulajdonosi jog gyakorlója **hozzájárul**, hogy Hencze Tamás Kossuth-díjas festőművész emlékére - az özvegye - emléktáblát helyezzen el a Budapest II. ker. Pengő köz 11-13. sz. alatti épület homlokzatán.

A jelen hozzájárulás nem pótolja a jogszabályokban megkívánt engedélyeket és hozzájárulásokat, melyeket az elhelyezőnek be kell szerezni az emléktábla elhelyezéséhez az elhelyezés előtt.

Az elhelyezés és a folyamatos karbantartás költségét az elhelyező köteles viselni. Ha az elhelyező a karbantartással kapcsolatos kötelezettségeit nem teljesíti, a jelen hozzájárulás hatályát veszti és az elhelyező az emléktáblát saját költségékre köteles leszereltetni.

A Bizottság a Polgármester útján felkéri az Intézményirányítási Osztály vezetőjét, hogy a határozat végrehajtása érdekében a szükséges intézkedéseket tegye meg.

**Felelős:** Polgármester

**Határidő:** 2019. augusztus 31.

(3 bizottsági tag van jelen, 3 igen, 0 nem, 0 tartózkodás)

Rácz Edit meghívott az ülés hivatalos helyiségéből távozik.

**Napirend 7. pont**

Tulajdonosi döntés a 13060 hrsz. alatt nyilvántartott Társasház 2019. május 23-án tartott közgyűlésen a 7/2019.(V.23.) sz. határozat érvénytelenségének megállapítása iránti peres eljárás megindításáról

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 134/2019.(VI.26.) határozata**

A Bizottság úgy dönt, hogy a Budapest Főváros II. Kerületi Önkormányzat, mint a Budapest II. Kerület 13060 hrsz. alatt nyilvántartott Társasházban (Budapest II. kerület 13060 hrsz.) 647/10000 közös tulajdoni hányaddal rendelkező tulajdonostárs a 1026 Budapest II. kerület 13060 hrsz.-ú Társasház 2019. május 23. napján tartott közgyűlésén meghozott 7/2019.(V.23.) sz. határozat érvénytelenségének megállapítása iránt a társasházakról szóló 2003. évi CXXXIII. törvény 42. § (1) bekezdése alapján **peres eljárást indít, mert a határozat a Thtv. 39. § (1) bekezdés e) pontjába, valamint az SZMSZ B. 2.) pontjába ütközik, továbbá a kisebbség jogos érdekeinek lényeges sérelmével jár, de a perben nem terjeszt elő kérelmet a végrehajtás felfüggesztése iránt**.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegyék meg.

**Felelős:** Polgármester

**Határidő:** 15 nap

(3 bizottsági tag van jelen, 3 igen, 0 nem, 0 tartózkodás)

Dr Sáska Vera és Dr. Tas Krisztián meghívottak az ülés hivatalos helyiségéből távoznak.

**Napirend 8. pont**

A Budapest II. kerület 13684/0/A/4 hrsz-ú, helyiség albérletbe adása iránti kérelem

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 135/2019.(VI.26.) határozata**

A Bizottság úgy dönt, **hozzájárul** ahhoz, hogy a Budapest Főváros II. Kerületi Önkormányzat tulajdonát képező Budapest II. kerület, belterület **13684/0/A/4** hrsz-ú,, 106 m2 területű, üzlethelyiség megnevezésű ingatlant annak bérlője, a ……. (székhely: …….., Cg…...., együttesen képviseli: ……. vezérigazgató-helyettes és …... vezérigazgató-helyettes) a ….…. (székhely: …., Cg….., képviseli: …. vezérigazgató) részére a felek között 2019. május 9. napján létrejött albérleti szerződésben megjelölt határozatlan időre üzleti célra **albérletbe adja** azzal, hogy a bérleti szerződés felmondásakor, továbbá a bérleti jogviszony egyéb okból történő megszűnése esetén az albérlő köteles az albérletbe adott helyiséget kiürítve a bérbeadónak, illetve a tulajdonosnak visszaadni függetlenül attól, hogy a bérlő és az albérlő közötti albérleti szerződés miként rendelkezik.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 90 nap

(3 bizottsági tag van jelen, 3 igen, 0 nem, 0 tartózkodás)

**Napirend 9. pont**

A Budapest II. kerület 13387/1/A/5 hrsz-ú ingatlanra fennálló bérleti jogviszony bérlő általi felmondása

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 136/2019.(VI.26.) határozata**

A Gazdasági és Tulajdonosi Bizottság megállapítja, hogy a Budapest Főváros II. Kerületi Önkormányzat tulajdonában álló, a Budapest II. kerület, belterület **13387/1/A/5** hrsz. alatti, 52 m2 területű, iroda megnevezésű ingatlanra ………... bérlővel 2018. június 11. napján kötött határozatlan idejű bérleti szerződés alapján fennálló bérleti jogviszony a bérlő 2019. június 6. napján kelt és 2019. június 12. napján kézhez vett felmondása folytán a Polgári Törvénykönyvről szóló 2013. évi V. törvény 6:339. § (1) bekezdésének c) pontja alapján **2019. június 30. napján megszűnik**.

A bérlő köteles a helyiséget 2019. július 1. napján kiürített, rendeltetésszerű használatra alkalmas állapotban az Önkormányzat képviselője részére birtokba visszaadni és igazolni, hogy a tárgyi ingatlan vonatkozásában 2019. június 30. napjáig bérleti díj, közös költség és késedelmi kamattartozása nem áll fenn.

Amennyiben a bérlő a bérleti jogviszony megszűnése esetén a helyiséget a jelen határozatban foglaltaknak megfelelően nem adja vissza a tulajdonos Önkormányzat birtokába és a bérleti jogviszony végéig esetlegesen fennálló tartozását nem egyenlíti ki, úgy az Önkormányzat a helyiség kiürítésére peres és a díjtartozás, valamint járulékai megfizetésére fizetési meghagyásos vagy peres eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(3 bizottsági tag van jelen, 3 igen, 0 nem, 0 tartózkodás)

**Napirend 10. pont**

Döntés a Budapest, II. kerület 13700/12/A/3 hrsz. alatt felvett üzlethelyiség értékesítéséről

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **B./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 137/2019.(VI.26.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, 13700/12/A/3 hrsz.-ú, az ingatlan-nyilvántartás szerint 85 m2 területű, üzlethelyiség megnevezésű ingatlant **zártkörű versenytárgyaláson** értékesíti azzal, hogy a versenytárgyalás induló árát **14.400.000,-Ft** összegben, a pályázati alapdíjat az induló ár 10%-ában határozza meg.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 180 nap

(3 bizottsági tag van jelen, 3 igen, 0 nem, 0 tartózkodás)

**Napirend 11. pont**

Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 138/2019.(VI.26.) határozata**

A Bizottság úgy dönt, hogy elfogadásra javasolja a Képviselő-testületnek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet melléklet szerinti módosítását.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

Felelős: Polgármester

Határidő: soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**138/2019.(VI.26.) határozat melléklete**

**Budapest Főváros II. Kerületi Önkormányzat Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.**1. §**1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.
2. Az R. 3. melléklete helyébe a jelen rendelet 2. melléklete lép.
 |
|  | **2. §**E rendelet 2019. július 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.
2. Az R. 3. melléklete helyébe a jelen rendelet 2. melléklete lép.

**2. §**

E rendelet 2019. július 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a különböző fejlesztések, az azok érdekében végrehajtott telekalakítás, továbbá a kötelező önkormányzati feladatok ellátását szolgáló ingatlankör változása miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat tartalmazza.

A Pesthidegkúti gyalogosközlekedés fejlesztése keretében közvetlen gyalogos- és kerékpár út kialakítására nyílt lehetőség, a Hidegkúti út és a Szabadság utca között, a Párás utca és a Hidegkúti út közötti közvetlen kapcsolat kiépítésével. A beruházás elkészültével indokolt az 54610/4 helyrajzi számú ingatlan felvétele az R. 2. mellékletében szereplő ingatlanok közé.

Az R. 3. melléklete az Önkormányzat kizárólagos tulajdonában álló korlátozottan forgalomképes ingatlanokat tartalmazza.

A Budapesti Rendőr-főkapitányság és a Budapest Főváros II. Kerületi Önkormányzat között létrejött bérlőkijelölési jog biztosításáról és feltételeiről szóló megállapodás módosítása és egységes szerkezetbe foglalása alapján a megállapodásban szereplő ingatlanokban változás történt. A változás szükségessé teszi az újonnan bérlőkijelölési joggal érintett ingatlanok felvételét az R. 3. mellékletébe. Tekintettel arra, hogy a megállapodásban szereplő ingatlanok a bérlőkijelölési jog jogosultja hozzájárulásával értékesíthetők, ezért a megállapodásban felsorolt, az R. 2. mellékletében szereplő ingatlanok törlése az R. 2. mellékletből és az R. 3. mellékletébe történő felvétele indokolt.

Kialakításra került a Pesthidegkúti Rendészeti Központ az 53091 helyrajzi számú, a Budapest II. kerület, Rezeda u. 10. szám alatti ingatlanon. Az ingatlan rendeltetésének változása miatt indokolt felvenni az R. 3. mellékletében felsorolt ingatlanok közé.

A Magyar Állam képviseletében eljáró MNV Zrt. és a Budapest Főváros II. Kerületi Önkormányzat között létrejött megállapodás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja szerinti közfeladat ellátásának elősegítése érdekében, tornacsarnok megvalósítása céljából az Önkormányzat tulajdonába került a 11660/6 helyrajzi számú, a Budapest II. kerület, Pasaréti út 199. szám alatti ingatlan, melyet indokolt felvenni az R. 3. mellékletében felsorolt ingatlanok közé.

**2. §-hoz:**

A hatályba léptető rendelkezést tartalmazza.

**Napirend 12. pont**

A BUDÉP Budai Épületfenntartó Kft-vel kötött szerződés módosítása

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 139/2019.(VI.26.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat és a BUDÉP Budai Épületfenntartó Korlátolt Felelősségű Társaság (székhelye: 1027 Budapest, Frankel Leó út 5., Cg. 01-09-261965, képviseli: dr. Fábián Árpád ügyvezető) között 1994. július 5. napján létrejött és 1997. január 27., 2004. augusztus 4., 2012. június 22., 2012. június 26., 2013. március 8., 2014. július 10., 2014. december 23., 2015. május 29. napján, 2016. január 5. napján, 2016. június 30. napján, 2016. december 23. napján, 2017. június 30. napján, 2017. december 20., 2018. június 26. napján, valamint 2018. december 21. napján módosított szerződést a jelen határozat melléklete szerint módosítsa és hatalmazza fel a Polgármestert a szerződés módosítás aláírására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 13. pont**

Tulajdonosi hozzájárulás elbírálása a Budapest II. kerület 54384helyrajzi számú ingatlanra vonatkozóan a Budapest II. ker. Temető utca – Paprikás-patak feletti közúti híd, Magyar Telekom Nyrt. tulajdonú hírközlő alépítmény és kábelhálózat kiváltás kiviteli terv alapján

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 140/2019.(VI.26.) határozata**

A Bizottság úgy dönt, hogy a Budapest Főváros II. Kerületi Önkormányzat a tulajdonát képező Budapest II. kerület, belterület 54384 helyrajzi számú, az ingatlan-nyilvántartási adatok alapján 1028 Budapest, Temető utca 27. „felülvizsgálat alatt” található, „kivett beépítetlen terület” megnevezésű, 580 m2 területű ingatlan tekintetében **tulajdonosi hozzájárulását adja** a MAX-TEL7 Kft. által - a Magyar Telekom Nyrt. megbízása alapján – elkészített 611-2019-014 munkaszámú, **„Budapest Közút Zrt. hídfelújítások Bp., II. ker. Temető utca Paprikás-patak feletti közúti híd, Magyar Telekom Nyrt. tulajdonú hírközlő alépítmény és kábelhálózat kiváltása Paprikás-patak keresztezése meder feletti csőhíddal az 5+281,30 fkm szelvényben” tárgyú kiviteli terv szerinti kábelátvezetéshez.**

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. július 31.

(3 bizottsági tag van jelen, 2 igen, 0 nem, 1 tartózkodás)

**Napirend 14. pont**

A Budapest II. kerület, 54234 helyrajzi számú ingatlan önkormányzati tulajdoni hányadának értékesítése

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A)** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 141/2019.(VI.26.) határozata**

A Bizottság úgy dönt, hogy a Budapest Főváros II. Kerületi Önkormányzat **nem fogadja el** a Budapest II. kerület, belterület 54234 hrsz-ú, 605 m2 területű, „kivett lakóház, udvar, egyéb épület” megnevezésű ingatlanon fennálló 180/1056 tulajdoni hányadának megvásárlására a tulajdonostársak 2019. április 11. napján tett **5.000.000 Ft összegű vételi ajánlatát**.

A Bizottság egyúttal úgy dönt, hogy a Budapest Főváros II. Kerületi Önkormányzat az ingatlanon fennálló 180/1056 tulajdoni hányadát **felajánlja megvételre** a tulajdonostársak részére a megegyezésük szerinti arányban **7.400.000 Ft összegű vételáron** az alábbi feltételekkel:

* A tulajdonostársak a vételárat az Önkormányzat vagyonáról és a vagyontárgyak feletti tulajdonosi jogok gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 23/A. §-a szerint két részletben fizethetik meg.
* A tulajdonostársak kötelesek a Gazdasági és Tulajdonosi Bizottság 226/2018.(X.24.) határozatában megállapított, 2019. január 27. napjától az adásvételi szerződés megkötéséig terjedő időszakra a havi 54.545 Ft összeg alapulvételével számított többlethasználati díjat az adásvételi szerződés aláírásáig egy összegben az Önkormányzat részére megfizetni.
* Amennyiben a tulajdonostársak a vételi ajánlatot - annak kézhezvételétől - számított 15 napon belül nem fogadják el, és az adásvételi szerződést 30 napon belül nem kötik meg, úgy a határozat a határidő leteltét követő napon minden további jogcselekmény nélkül hatályát veszti és a tulajdonostársak kötelesek a közös tulajdon megszüntetéséig az Önkormányzat 180/1056 tulajdoni hányada használatáért 2019. január 27. napjától bruttó**54.545 Ft/hó**összegű többlethasználati díjat fizetni, melynek elmaradása esetén az Önkormányzat a többlethasználati díj és járulékai megfizetése iránt peres eljárást indít.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. szeptember 30.

(3 bizottsági tag van jelen, 3 igen, 0 nem, 0 tartózkodás)

**Napirend 15. pont**

Kérelem elbírálása a Budapest II. kerület, 13235/63 és 13235/64 helyrajzi számú ingatlanok használatba adására

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 142/2019.(VI.26.) határozata**

A Bizottság úgy dönt, hogy a Budapest Főváros II. Kerületi Önkormányzat a Budapest II. kerület, 13235/63 hrsz-ú, 413 m2 területű és a Budapest II. kerület, 13235/64 hrsz-ú, 606 m2 területű „kivett beépítetlen terület” megnevezésű ingatlanokat - összesen 1019 m2 területet - **2019. július 1. napjától** **2019. augusztus 31. napjáig** terjedő határozott időtartamra használatba adja ………………. építtető részére a 13235/64 hrsz-ú önkormányzati telekkel közvetlenül szomszédos, a Budapest II. kerület, 13235/42 hrsz-on lévő Társasház felújítási munkálatai, valamint a tetőszínt ráépítése során a rakodógépek mozgására, a beépíteni kívánt anyagok, felszerelések, eszközök, illetve a keletkezett építési törmelék átmenetei tárolására 430.000.- Ft + ÁFA/hó használati díj ellenében, az alábbi feltételekkel:

……………... köteles a használati jogviszony időtartamára megállapított mindösszesen 860.000.- Ft + ÁFA összegű használati díjat előre esedékesen, 2019. július 15. napjáig egy összegben megfizetni.

……………... köteles a területet rendeltetésszerűen használni, azt a használati jogviszony leteltét követően rendezetten, kiürítve birtokba visszaadni, valamint a használati jogviszony időtartama alatt a Budapest II. kerület, 13235/63 és 13235/64 hrsz-ú ingatlanok biztonságáról gondoskodni.

A használati megállapodást annak határozott idején belül 15 napos felmondási idővel bármelyik fél indokolás nélkül, írásban, a másik félhez intézett nyilatkozatával felmondhatja.

Amennyiben ………………. a használati megállapodást 2019. június 30. napjáig nem írja alá, a jelen határozat minden további jogcselekmény nélkül hatályát veszti.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. augusztus 31.

(3 bizottsági tag van jelen, 3 igen, 0 nem, 0 tartózkodás)

**Napirend 16. pont**

Javaslat a Budapest, II. kerület, 13043/24/A/4 hrsz.-ú lakásra vonatkozó elővásárlási jogról

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 17. pont**

Javaslat az Önkormányzat tulajdonában álló üres lakások bérleti jogának elnyerésére kiírt pályázat nyerteseinek kijelölésére

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 18. pont**

Fűtési díjhátralék kiegyenlítése a Budapest, II. kerület, 13550/16/A/3 és a 13550/16/A/4 hrsz.ú önkormányzati tulajdonú lakásokra vonatkozóan

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 19. pont**

Kérelem a 13049/2/A/5 hrsz. alatt nyilvántartott lakás bérbe adására

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 20. pont**

Kérelem a 13694/6/A/14 hrsz. alatt nyilvántartott lakás bérbe adására

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 21. pont**

Döntés a Budapest II. kerület, zártkert 59460 helyrajzi számú ingatlan 68/3406 tulajdoni hányadára vonatkozó elővásárlási jogról

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

**Napirend 22. pont**

Javaslat a Budapest, II. kerület, 11479 hrsz-ú, ingatlan elfogadására

Előterjesztő: dr. Láng Orsolya a Vagyonhasznosítási és Ingatlan-nyilvántartási Osztály osztályvezető

A napirend tárgyalása ***zárt*** ülés keretében történt.

Az ülés befejezésének időpontja: 10 óra 25 perc.

A jegyzőkönyv gépelve 2019. június 26. napján.

 ……………………………….

 **Őrsi Gergely**

 Bizottság elnöke

Hitelesítette: ……………………………

 **Ernyey László**

 ……….………………………

 **dr Tóth Ágnes**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői TitkárságBudapest Főváros Kormányhivatala |